ZAPISNIK

31. sjednice Vijeća Mjesnog odbora Kupinečki Kraljevec II.,
održane 28. lipnja 2024.,
s početkom u 20,00 sati
Nazočni članovi Vijeća: Marijan Tatar, Ivan Maretić, Stjepan Tatar, Srećko Ašperger i Ivan Milača.
Predsjedava: Marijan Tatar, predsjednik Vijeća.
         Predsjednik konstatira da sjednici nazoči većina članova Vijeća, što znači da Vijeće može pravovovaljano odlučivati te otvara 31. sjednicu Vijeća. Predlaže da se prije utvrđivanja dnevnog reda usvoji zapisnik 30. sjednice.

         Bez rasprave, jednoglasno (5 “za”), Vijeće prihvaća tekst zapisnika 30. sjednice.

         Predsjednik Vijeća konstatira da su svi članovi primili prijedlog dnevnog reda te pita ima li prijedloga za dopunu dnevnog reda.
Budući da nema drugih prijedloga, daje na glasovanje prijedlog dnevnog reda.

         Vijeće je jednoglasno (5 “za”) usvojilo

dnevni red:

1. Rasprava o potrebi utvrđivanja prijedloga prioriteta za Plan komunalnih aktivnosti Gradske četvrti Brezovica za 2025.

2. Rasprava o problematici košnje bankina na području MO Kupinečki Kraljevec II.

3. Obavijesti, pitanja i prijedlozi

Ad 1)  Rasprava o potrebi utvrđivanja prijedloga prioriteta za Plan komunalnih aktivnosti

           Gradske četvrti Brezovica za 2025.

            Predsjednik Vijeća, Marijan Tatar obrazlaže potrebu donošenja prioriteta za Plan komunalnih aktivnosti Gradske četvrti Brezovica u 2025. te otvara raspravu. 
            Nakon rasprave u kojoj su sudjelovali svi članovi Vijeća, predsjednik konstatira da se na ovoj sjednici može donijeti zaključak te uputiti Vijeću Gradske četvrti Brezovica. Utvrđuje Prijedlog zaključka te pita ima li prijedloga za izmjenu i dopunu.

           Budući da nema drugih prijedloga, predsjednik Vijeća daje na glasovanje Prijedlog zaključka.            
            Vijeće je jednoglasno (5 „za“) donijelo

     Z A K LJ U Č A K

o utvrđivanju prijedloga prioriteta za Plan komunalnih aktivnosti

Gradske četvrti Brezovica u 2025.

1. Vijeće Mjesnog odbora Kupinečki Kraljevec II predlaže Vijeću Gradske četvrti Brezovica da u Plan komunalnih aktivnosti Gradske četvrti u 2025. godinu uvrsti sljedeće akcije na području Mjesnog odbora Kupinečki Kraljevec II:

      I. JAVNOPROMETNE POVRŠINE I OBJEKTI

	R.br.
	Lokacija – ulica
	Opis  
	Količina 

	1
	Gajani
	Asfaltiranje prometnice
	470 m

	2
	Vodovodni put, od ulice Lukšići do postrojenja lokalnog vodovoda
	Trasiranje i šljunčanje
	150 m

	3
	Ašpergeri, od k.br. 50 do 68
	Izgradnja nogostupa
	300 m


     II. IGRALIŠTA I ZELENE POVRŠINE

	R.br.
	Lokacija – ulica
	Opis  
	Količina 

	1
	Ašpergeri, nogometno igralište
	Sanacija pukotina na asfaltu
	


2. Ovaj zaključak dostavlja se Vijeću Gradske četvrti Brezovica na dalje postupanje.

Ad 2) Rasprava o problematici košnje bankina na području MO Kupinečki Kraljevec II.

      Predsjednik Vijeća, Marijan Tatar upoznaje članove Vijeća da je 3. svibnja 2024. temeljem traženja Vijeća Mjesnog odbora, Gradskom uredu za mjesnu samoupravu, civilnu zaštitu i sigurnost i Zagrebačkim cestama upućen dopis Vijeća Gradske četvrti Brezovica za košnju bankina na području Mjesnog odbora Kupinečki Kraljevec II. Do danas odgovor nije zaprimio. Otvara raspravu.
      Nakon kraće rasprave budući da nije zaprimljen odgovor, članovi Vijeća usuglasili su se da Vijeće donese zaključak o navedenoj problematici.

      Predsjednik Vijeća, Marijan Tatar utvrđuje Prijedlog zaključka te otvara raspravu.

      Budući da nema drugih prijedloga, Prijedlog zaključka daje na glasovanje.

      Vijeće je jednoglasno (5 “za”) donijelo 

ZAKLJUČAK

 o potrebi rješavanja problematike uređivanja bankina na području Mjesnog odbora Kupinečki Kraljevec II.

1. Vijeće Mjesnog odbora Kupinečki Kraljevec II.  ponovno je raspravilo potrebu rješavanja problema neuređenih bankina na području Mjesnog odbora Kupinečki Kraljevec II. budući da košnja počinje prekasno te se samo kosi bankina ulice Ašpergeri usprkos usmenim kontaktima sa predstavnicima Zagrebačkog holdinga d.o.o., Podružnice Zagrebačke ceste.

2. S obzirom na kontinuitet ove problematike, Vijeće traži očitovanje nadležnih službi da obrazlože razloge nekošenja bankina u ulicama Pavlići, Potočka cesta, Vatrogasna cesta,  Lovre, Matički, Lukšići, Tatari i Gajani.

3. Vijeće također traži uvid u plan košnje bankina, odn. odgovor kada započinje i završava košnja bankina te koliko puta tijekom sezone košnje izvoditelji imaju obvezu pokositi bankine.

4. Ovaj zaključak dostavlja se Vijeću Gradske četvrti Brezovica na dalje postupanje.

Ad 3) Obavijesti, pitanja i prijedlozi
          Srećko Ašperger iznosi potrebu čišćenja graba uz Kraljevečku cestu radi plavljenja oranica k.č. br.2028, 2029 i 2035 k.o. Kupinečki Kraljevec uslijed neodržavanja 
        Budući da se nitko ne javlja za riječ, predsjednik Vijeća, Marijan Tatar zaključuje 30. sjednicu Vijeća Mjesnog odbora Kupinečki Kraljevec II.
         Dovršeno u 20,45 sati.
      Zapisnik izradila:

         Lidija Špišić
         KLASA:026-08/24-003/1381
         URBROJ:251-13-11-8/005-24-2
         Kupinečki Kraljevec, 28. lipnja 2024.
                                                                                                                  Predsjednik    

                                                                                                         Vijeća Mjesnog odbora 

                                                                                                          Kupinečki Kraljevec II
                                                                                                                   Marijan Tatar
